CELEX: 32004R1386
Language: sk
Date: 2004-07-26
Title: Nariadenie Rady (ES) č. 1386/2004 z 26. júla 2004, ktorým sa mení a dopĺňa rozhodnutie Komisie 2002/602/ESUO o spravovaní určitých obmedzení dovozu určitých výrobkov z ocele z Ruskej federácie

31.7.2004   
            
            
               SK
            
            
               Úradný vestník Európskej únie
            
            
               L 255/1
            
         NARIADENIE RADY (ES) č. 1386/2004
   z 26. júla 2004,
   ktorým sa mení a dopĺňa rozhodnutie Komisie 2002/602/ESUO o spravovaní určitých obmedzení dovozu určitých výrobkov z ocele z Ruskej federácie
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 133,
   so zreteľom na návrh Komisie,
   keďže:
   
               (1)
            
            
               Dohoda o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ruskou federáciou na strane druhej (1) vstúpila do platnosti 1. decembra 1997.
            
         
               (2)
            
            
               Článok 21 dohody o partnerstve a spolupráci ustanovuje, že obchod s výrobkami Európskeho spoločenstva uhlia a ocele (ďalej len „ESUO“) sa má spravovať podľa hlavy III tejto dohody, s výnimkou jej článku 15, a ustanovení dohody o množstevných opatreniach týkajúcich sa výmeny výrobkov ESUO z ocele.
            
         
               (3)
            
            
               ESUO a vláda Ruskej federácie uzatvorili 9. júla 2002 takúto dohodu o obchode s určitými výrobkami z ocele (2) (ďalej len „dohoda“), schválenú v mene ESUO rozhodnutím Komisie 2002/603/ESUO (3).
            
         
               (4)
            
            
               Platnosť Zmluvy o ESUO skončila 23. júla 2002 a Európske spoločenstvo prevzalo všetky práva a povinnosti ESUO.
            
         
               (5)
            
            
               V súlade s článkom 10 ods. 2 dohody zmluvné strany súhlasili, že dohoda ako aj všetky práva a povinnosti zmluvných strán by mali byť aj po skončení platnosti Zmluvy o ESUO zachované.
            
         
               (6)
            
            
               Zmluvné strany vstúpili v súlade s článkom 2 ods. 4 dohody do rokovaní a s ohľadom na rozšírenie EÚ odsúhlasili zvýšenie množstevných limitov stanovených v prílohe II k dohode. Navyše, s ohľadom na vyhlásenie č. 1 k dohode o založení servisných centier ruskými prevádzkovateľmi v Európskej únii odsúhlasili zmluvné strany zvýšenie množstevných limitov. Tieto nové zvýšenia sú predmetom novej dohody, ktorá vstúpila do platnosti dňom jej podpísania (4).
            
         
               (7)
            
            
               Vláda Ruskej federácie okrem toho v súlade s článkom 3 ods. 3 dohody požaduje previesť, v rámci potvrdených limitov pre každú skupinu výrobkov, určité čiastky množstevných limitov nevyužitých v roku 2003.
            
         
               (8)
            
            
               Rozhodnutie Komisie 2002/602/ESUO (5) by sa malo podľa toho zmeniť a doplniť,
            
         PRIJALA TOTO NARIADENIE:
   Článok 1
   Množstevné limity stanovené v prílohe IV k rozhodnutiu 2002/602/ESUO na rok 2004 sa nahrádzajú množstevnými limitmi uvedenými v prílohe k tomuto nariadeniu.
   Článok 2
   Toto nariadenie nadobúda účinnosť tretím dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné vo svojej celistvosti a je priamo uplatniteľné vo všetkých členských štátoch.
      V Bruseli 26. júla 2004
      
         
            Za Radu
         
         
            predseda
         
         B. BOT
      
   
   
      (1)  Ú. v. ES L 327, 28.11.1997, s. 3. Dohoda naposledy zmenená a doplnená dohodou medzi ES a vládou Ruskej federácie (Ú. v. EÚ L 9, 15.1.2004, s. 22).
   
      (2)  Ú. v. ES L 195, 24.7.2002, s. 55.
   
      (3)  Ú. v. ES L 195, 24.7.2002, s. 54.
   
      (4)  Pozri stranu 33 tohto úradného vestníka.
   
      (5)  Ú. v. ES L 195, 24.7.2002, s. 38. Rozhodnutie naposledy zmenené a doplnené nariadením Komisie (ES) č. 886/2004 (Ú. v. EÚ L 168, 1.5.2004, s. 14).
   
      PRÍLOHA
      MNOŽSTEVNÉ LIMITY PODĽA ČLÁNKU 1
      
                  (Jednotka: tony)
               
            
                  Výrobky
               
               
                  2004
               
            
                  SA. Ploché výrobky
               
            
                  SA1. Plechové zvitky
               
               
                  „310 767
               
            
                  SA1.a. Za tepla valcované zvitky určené na ďalšie spracovanie
               
               
                  558 839
               
            
                  SA2. Neopracovaný plech
               
               
                  143 654
               
            
                  SA3. Iné ploché výrobky
               
               
                  250 148
               
            
                  SA4. Legované výrobky
               
               
                  101 120
               
            
                  SA5. Kvartoplechy z legovanej ocele
               
               
                  22 208
               
            
                  SA6. Za studena valcované a potiahnuté legované tabule
               
               
                  97 561
               
            
                  SB. Dlhé výrobky
               
            
                  SB1. Trámy
               
               
                  31 440
               
            
                  SB2. Valcovaný drôt
               
               
                  121 783
               
            
                  SB3. Iné dlhé výrobky
               
               
                  232 102“
               
            
                  
                     Poznámka: SA a SB sú kategórie výrobkov.
                  SA1 až SA6 a SB1 až SB3 sú skupiny výrobkov.